Proposta għal REGOLAMENT TAL-KUNSILL li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (KE) Nru 7/2010 /* COM/2013/0775 final - 2013/0383 (NLE) */





MEMORANDUM TA’ SPJEGAZZJONI 1. IL-KUNTEST TAL-PROPOSTA Il-kwoti tariffarji awtonomi tal-Unjoni huma meħtieġa għal prodotti li l-produzzjoni tagħhom fl-Unjoni ma tlaħħaqx mal-ħtiġijiet tal-industriji li jagħmlu użu minnhom fl-Unjoni għall-perjodu tal-kwota attwali. Bi tweġiba għat-talbiet minn diversi Stati Membri, il-Kummissjoni flimkien mal-esperti tal-gvernijiet ikkonċernati, ikkunsidrat jekk għandhomx jinfetħu kwoti tariffarji awtonomi għal ċerti prodotti agrikoli u industrijali. Fit-22 ta’ Diċembru 2009 il-Kunsill adotta r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali sabiex id-domanda tal-Unjoni għall-prodotti kkonċernati tkun tista’ tintlaħaq taħt kundizzjonijiet mill-aktar favorevoli. B’kunsiderazzjoni għan-numru kbir ta’ emendi li saru f’dan ir-Regolament u għall-politika ta’ trasparenza tal-Kummissjoni, ir-Regolament għandu jiġi sostitwit minn din il-proposta. Il-kwoti tariffarji tal-Unjoni għandhom jinfetħu b'rata żero jew b’rati mnaqqsa tat-Tariffa Doganali Komuni awtonoma għal volumi xierqa, mingħajr ma jfixklu s-swieq għal prodotti bħal dawn. Id-diskussjonijiet li saru fil-laqgħat tal-Grupp Ekonomiku dwar il-Kwistjonijiet Tariffarji, urew li l-Istati Membri kienu lesti li jiftħu kwoti għall-prodotti koperti bil-proposta għal Regolament, mingħajr ma jfixklu s-swieq ta’ prodotti bħal dawn. Il-proposta hija konformi mal-politiki tal-agrikoltura, il-kummerċ, l-impriżi, l-iżvilupp u r-relazzjonijiet esterni. B'mod speċjali, din il-proposta mhijiex se tkun ta' żvantaġġ għal pajjiżi li qegħdin jibbenefikaw minn ftehim ta' kummerċ preferenzjali mal-UE (pereżempju l-SPĠ, is-sistema tal-AKP, il-pajjiżi kandidati u l-pajjiżi kandidati potenzjali). 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT Il-Grupp dwar il-Kwistjonijiet ta' Ekonomija Tariffarja li jirrappreżenta lill-industriji ta' kull Stat Membru ġie kkonsultat. Il-kwoti elenkati kollha jirriflettu l-ftehim li sar mill-Grupp. Ma ssemmew l-ebda riskji potenzjalment serji b’konsegwenzi rriversibbli. Il-proposta se ssegwi proċedura ta' konsultazzjoni fost is-servizzi u se tiġi ppubblikata wara l-adozzjoni tagħha mill-Kunsill. 3. L-ELEMENTI LEGALI TAL-PROPOSTA Regolament tal-Kunsill li jiftaħ u jipprovdi għall-ġestjoni ta' ċerti kwoti tariffarji awtonomi tal-Unjoni għal ċerti prodotti agrikoli u industrijali fuq il-bażi legali tal-Artikolu 31 tat-Trattat dwar il-Funzjonament tal-Unjoni Ewropea. Permezz ta' dan l-Artikolu, il-kwoti tariffarji awtonomi huma stabbiliti mill-Kunsill li jaġixxi fuq maġġoranza kwalifikata fuq il-bażi ta' proposta mill-Kummissjoni. Il-proposta taqa' taħt il-kompetenza esklussiva tal-Unjoni. Għalhekk il-prinċipju ta’ sussidjarjetà ma japplikax. Dan is-sett ta’ miżuri huwa konformi mal-prinċipji għas-simplifikazzjoni tal-proċeduri għall-operaturi li qegħdin jaħdmu f’kummerċ barrani u mal-komunikazzjoni tal-Kummissjoni tal-2011 dwar is-sospensjonijiet tat-tariffi awtonomi u tal-kwoti (C 363, 13.12.2011, p.6). 4. L-IMPLIKAZZJONI BAĠITARJA Dazji doganali li ma jinġabrux għal ammont totali ta' EUR -64 900 000. 2013/0383 (NLE) Proposta għal REGOLAMENT TAL-KUNSILL li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (KE) Nru 7/2010 IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu, Wara li kkunsidra l-proposta mill-Kummissjoni Ewropea, Billi: (1) Il-produzzjoni fl-Unjoni ta' ċerti prodotti agrikoli u industrijali mhijiex biżżejjed biex tlaħħaq mal-ħtiġijiet speċifiċi tal-industriji li jagħmlu użu minnhom fl-Unjoni. Bħala konsegwenza, il-fornitura fl-Unjoni ta' dawn il-prodotti tiddependi konsiderevolament fuq l-importazzjoni minn pajjiżi terzi. Ir-rekwiżiti l-aktar urġenti tal-Unjoni għal dawn il-prodotti kkonċernati għandhom jintlaħqu immedjetament fuq termini l-aktar favorevoli; Il-kwoti tariffarji tal-Unjoni b'rati ta’ dazju preferenzjali għandhom għalhekk ikunu miftuħa fi ħdan il-limiti tal-volumi xierqa b’kunsiderazzjoni għall-ħtieġa li ma jkunux imfixkla s-swieq ta' prodotti bħal dawn jew ikun ostakolat l-istabbiliment jew l-iżvilupp tal-produzzjoni tal-Unjoni. (2) Huwa neċessarju li jiġi żgurat l-aċċess ugwali u mingħajr waqfien tal-impurtaturi kollha tal-Unjoni kif ukoll l-applikazzjoni mhux interrotta tar-rati stipulati għall-kwoti tal-importazzjonijiet kollha fir-rigward tal-prodotti kkonċernati ġewwa l-Istati Membri kollha sakemm il-kwoti jkunu ġew eżawriti. (3) Ir-Regolament tal-Kummissjoni (KEE) Nru 2454/93[1] jipprevedi sistema ta' ġestjoni għall-kwoti ta’ tariffi li tiggarantixxi aċċess ekwu u bla interruzzjoni għall-kwoti u applikazzjoni bla interruzzjoni tar-rati u ssegwi l-ordni kronoloġika tad-dati tal-aċċettazzjoni tad-dikjarazzjonijiet tar-rilaxx għal ċirkolazzjoni libera. Il-kwoti ta’ tariffi miftuħa b'dan ir-Regolament għandhom jiġu amministrati mill-Kummissjoni u mill-Istati Membri b’konformità ma’ dik is-sistema. (4) Il-volumi tal-kwoti huma fil-biċċa l-kbira tagħhom espressi f’tunnellati Għal ċerti prodotti li għalihom infetħu kwoti ta’ tariffi awtonomi l-volum tal-kwota ġie stipulat f’unità ta’ kejl oħra. Fil-każ li l-ebda unità ta' kejl supplimentari ma ġiet stipulata għal dawk il-prodotti fin-Nomeklatura Magħquda stabbilita fl-Anness I għar-Regolament tal-Kunsill (KEE) Nru 2658/87[2] jista' jkun hemm inċertezza fir-rigward tal-unità ta' kejl li għandha tintuża. Minħabba raġunijiet ta' ċarezza u fl-interess ta' ġestjoni tal-kwoti aħjar, huwa għalhekk neċessarju li jkun provdut li, sabiex jittieħed benefiċċju mill-kwoti tariffarji awtonomi msemmijin, il-kwantità eżatta tal-prodotti importati tiġi inserita fid-dikjarazzjoni ta' rilaxx għaċ-ċirkolazzjoni ħielsa bl-użu tal-unità ta' kejl tal-ammont tal-kwota stabbilità għal dawk il-prodotti fl-Anness tar-Regolament. (5) Ir-Regolament tal-Kunsill (UE) Nru 7/2010[3] ġie emendat bosta drabi. Fl-interess ta’ transparenza u sabiex jiffaċilitaw lill-operaturi ekonomiċi biex isegwu prodotti suġġetti għal kwoti tariffarji awtonomi, huwa kkunsidrat xieraq li r-Regolament (UE) Nru 7/2010 jiġi sostitwit fl-intier tiegħu. (6) Skont il-prinċipju tal-proporzjonalità, huwa meħtieġ u xieraq biex jintlaħaq l-għan bażiku li jiġi promoss in-negozju bejn l-Istati Membri u pajjiżi terzi li jiġu stabbiliti regoli sabiex jiġi bbilanċjat l-interess kummerċjali ta’ operaturi ekonomiċi fl-Unjoni mingħajr ma tinbidel l-iskeda tal-Unjoni tal-Organizzazzjoni Dinjija tal-Kummerċ (WTO). Dan ir-Regolament ma jmurx lil hinn minn dak li hu meħtieġ biex jinkisbu dawk l-objettivi, skont l-Artikolu 5(4) tat-Trattat dwar l-Unjoni Ewropea. (7) Peress li l-kwoti ta’ tariffi għandhom jieħdu effett mill-1 ta’ Jannar 2014, dan ir-Regolament għandu japplika mill-istess data u jidħol fis-seħħ immedjatament, ADOTTA DAN IR-REGOLAMENT: Artikolu 1 Għall-prodotti elenkati fl-Anness huma b’dan miftuħa kwoti tariffarji awtonomi tal-Unjoni li fi ħdanhom se jkunu sospiżi dazji tat-Tariffa Doganali Komuni għall-perjodi, bir-rati tad-dazju, u sal-volumi indikati fih. Artikolu 2 Il-kwoti tariffarji msemmijin fl-Artikolu 1 għandhom ikunu ġestiti mill-Kummissjoni skont l-Artikoli 308a, 308b u 308c tar-Regolament (KEE) Nru 2454/93. Artikolu 3 Fejn tkun ġiet ippreżentata dikjarazzjoni ta' rilaxx għal ċirkolazzjoni ħielsa, għal prodott imsemmi f’dan ir-Regolament, li għalih il-volum tal-kwota huwa espress f’unità ta’ kejl minn barra piż f’tunnellati jew f’kilogrammi u mill-valur, għal prodotti li għalihom l-ebda unità supplimentari ma ġiet stabbilità fin-Nomenklatura Magħquda stabbilità fl-Anness I tar-Regolament tal-Kunsill (KEE) Nru 2658/87 , il-kwantità eżatta tal-prodotti importati għandha tiddaħħal "fil-Kaxxa 41: Unitajiet supplimentari" ta' dik id-dikjarazzjoni bl-użu tal-unità ta' miżura tal-ammont tal-kwota għal dawk il-prodotti stabbiliti fl-Anness ta' dan ir-Regolament Artikolu 4 Dan ir-Regolament għandu jidħol fis-seħħ fil-ġurnata tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Għandu jibda japplika mill-1 ta’ Jannar 2014. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT LIMITAT GĦAD-DĦUL 1. ISEM TAL-PROPOSTA Ir-Regolament tal-Kunsill li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (KE) Nru 7/2010 2. IL-LINJI BAĠITARJI Kapitolu u Artikolu: Kapitolu 12, Artikolu 120 Ammont li ddaħħal fil-baġit għas-sena 2014: EUR 18.086.400.000 (DB 2014) 3. IMPATT FINANZJARJU ¨ Il-proposta ma għandha l-ebda impatt finanzjarju. X Il-proposta m'għandha l-ebda impatt finanzjarju fuq l-infiq, imma għandha impatt finanzjarju fuq id-dħul. L-effett huwa kif ġej: (EUR miljuni sa punt wieħed deċimali) Linja tal-baġit || Dħul[4] || Perjodu ta’ 12-il xahar, li jibda f’jj/xx/ssss || [Sena: 2014] Artikolu 120 || L-impatt fuq ir-riżorsi proprji || 01/1/2014 || - 64,9 (EUR miljuni sa punt wieħed deċimali) L-ammont totali ta’ dazji mhux miġbura fl-2014, minħabba l-kwoti tariffarji awtonomi ta' dan ir-regolament huwa stmat li jilħaq l-EUR 86,5 miljun. Fuq il-bażi ta' dan, l-impatt fuq it-telf mid-dħul li jirriżulta minn dan ir-Regolament huwa stmat li se jkun EUR 86,5 miljun (ammont gross, inklużi l-ispejjeż għall-ġbir) x 0,75 = EUR 64,9 miljun/sena għall-perjodu mill-01.01.2014 'l quddiem. 4. Il-miżuri kontra l-frodi Sejrin isiru kontrolli fuq l-użu aħħari ta’ xi prodotti koperti b’dan ir-Regolament tal-Kunsill skont l-Artikoli 291 sa 300 tar-Regolament tal-Kummissjoni (KEE) Nru 2454/93. [1] Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju(ĠU L 253, 11.10.1993, p. 1). [2] Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 256, 7.9.1987, p. 1). [3] Ir-Regolament tal-Kunsill (UE) Nru 7/2010 tat-22 ta’ Diċembru 2009 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali (ĠU L 3, 7.1.2010, p. 1). [4] Fir-rigward tar-riżorsi proprji tradizzjonali (dazji agrikoli, imposti fuq iz-zokkor, dazji doganali) l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir. ANNESS Nru ta' l-Ordni || Il-kodiċi tan-NM || TARIC || Deskrizzjoni || Il-perjodu tal-kwota || L-ammont tal-kwota || Il-kwota tad-dazji (%) 09.2849 || ex 0710 80 69 || 10 || Faqqiegħ tal-ispeċi Auricularia polytricha (mhux imsajjar jew imsajjar bil-fwar jew bit-tgħollija), iffriżat, għall-produzzjoni tal-ikliet ippreparati minn qabel (1)(2) || 1.1.-31.12. || 700 tunnellata || 0 % 09.2663 || ex 1104 29 17 || 10 || Granuli tas-sorgu mitħuna li tal-inqas ikunu mnaddfa u deġerminati sabiex jintużaw fil-manifattura ta' prodotti tal-ippakkjar biex jimlew (1) || 1.1.-31.12 || 1 500 tunnellata || 0 % 09.2664 || ex 2008 60 19 ex 2008 60 39 || 30 30 || Ċirasa ħelwa li fiha spirtu miżjud, b’kontenut, jew mingħajr, ta’ zokkor ta’ 9 % f’piż, ta’ dijametru ta’ ta’ mhux aktar minn 19,9mm bl-għadma, għall-użu fi prodotti taċ-ċikkulata (1) || 1.1.-31.12 || 1 000 tunnellata || 10 % (3) 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Tabakk naturali mhux ipproċessat, kemm jekk imqatta’ għal daqs regolari, kif ukoll jekk le, b’valur doganali ta’ mhux anqas minn 450 euro kull 100 kg piż nett, għall-użu bħala binder jew imballaġġ għall-manifattura ta’ oġġetti li jaqgħu taħt is-sottointestatura 2402 10 00 (1) || 1.1.-31.12. || 6 000 tunnellata || 0 % 09.2928 || ex 2811 22 00 || 40 || Materjal tal-mili tas-silika, f’forma ta’ granuli, b’kontenut minimu ta’ diossidu tas-silikonju ta’ 97 % || 1.1.-31.12 || 1 700 tunnellata || 0 % 09.2703 || ex 2825 30 00 || 10 || Ossidi u idrossidi tal-vanadju esklussivament għall-użu fil-ligi (1) || 1.1.-31.12. || 13 000 tunnellata || 0 % 09.2806 || ex 2825 90 40 || 30 || Trijossidu tat-tangsten, inkl. ossidu tat-tangst. blu (CAS RN 1314-35-8+ 39318-18-8) || 1.1.-31.12. || 12 000 tunnellata || 0 % 09.2929 || 2903 22 00 || || Trikloroetilen (CAS RN 79-01-6) || 1.1.-31.12 || 10 000 tunnellata || 0 % 09.2837 || ex 2903 79 90 || 10 || Bromoklorometanu (CAS RN 74-97-5) || 1.1.-31.12. || 600 tunnellata || 0 % 09.2933 || ex 2903 99 90 || 30 || 1,3-Dichlorobenzene (CAS RN 541-73-1) || 1.1.-31.12. || 2 600 tunnellata || 0 % 09.2950 || ex 2905 59 98 || 10 || 2-Kloroetanol, għall-manifattura ta’ tijoplasti likwidi tas-sottointestatura 4002 99 90 (CAS RN 107-07-3) (1) || 1.1.-31.12. || 15 000 tunnellata || 0 % 09.2851 || ex 2907 12 00 || 10 || O-Cresol b’purezza ta’ mhux anqas minn 98.5 % tal-piż (CAS RN 95-48-7) || 1.1.-31.12. || 20 000 tunnellata || 0 % 09.2624 || 2912 42 00 || || Ethylvanillin (3-ethoxy-4-hydroxybenzaldehyde) (CAS RN 121-32-4) || 1.1.-31.12. || 950 tunnellata || 0 % 09.2852 || ex 2914 29 00 || 60 || Cyclopropyl methyl ketone (CAS RN 765-43-5) || 1.1.-31.12 || 300 tunnellata || 0 % 09.2638 || ex 2915 21 00 || 10 || Aċtu aċetiku b’purità bil-piż ta’ 99 % jew aktar (CAS RN 64-19-7) || 1.1.-31.12. || 1 000 000 tunnellata || 0 % 09.2972 || 2915 24 00 || || Anidride aċetiku (CAS RN 108-24-7) || 1.1.-31.12 || 20 000 tunnellata || 0 % 09.2665 || ex 2916 19 95 || 30 || (E,E)-Eża-2,4-dienoat tal-potassju (CAS RN 24634-61-5) || 1.1.-31.12 || 8 000 tunnellata || 0 % 09.2769 || ex 2917 13 90 || 10 || Dimethyl sebacate (CAS RN 106-79-6) || 1.1.-31.12 || 1 000 tunnellata || 0 % 09.2634 || ex 2917 19 90 || 40 || Aċidu dodekanedjojku, ta’ purezza b’piż ta’ aktar minn 98,5 % (CAS RN693-23-2) || 1.1.-31.12 || 4 600 tunnellata || 0 % 09.2808 || ex 2918 22 00 || 10 || Aċtu o-aċetisaliċiliku (CAS RN 50-78-2) || 1.1.-31.12. || 120 tunnellata || 0 % 09.2975 || ex 2918 30 00 || 10 || Benzophenone-3,3’,4,4’-tetracarboxylic dianhydride (CAS RN 2421-28-5) || 1.1.-31.12. || 1 000 tunnellata || 0 % 09.2602 || ex 2921 51 19 || 10 || o-Phenylenediamine (CAS RN 95-54-5) || 1.1.-31.12. || 1 800 tunnellata || 0 % 09.2854 || ex 2924 19 00 || 85 || Iodoprop-3-2-inilN-butilkarbamat(CAS RN 55406-53-6) || 1.1.-31.12 || 1 300 tunnellata || 0 % 09.2977 || 2926 10 00 || || Akrilonitrile (CAS RN 107-13-1) || 1.1.-31.12. || 75 000 tunnellata || 0 % 09.2856 || ex 2926 90 95 || 84 || 2-Nitro-4-(trifluoromethyl)benzonitrile (CAS RN 778-94-9) || 1.1.-31.12 || 500 tunnellata || 0 % 09.2838 || ex 2927 00 00 || 85 || C,C’-Ażodi(formammid) (CAS RN 123-77-3) b': — || pH li fih 6,5 jew aktar iżda mhux aktar minn 7,5, u — || kontenut ta' semikarbażid (CAS RN 57-56-7) mhux aktar minn 1 500 mg/kg kif determinat mill-kromatografija likwida - spettrometrija tal-massa (LC-MS), — || varjazzjoni tat-temperatura tad-dekompożizzjoni ta' 195 °C - 205 °C, — || densità speċifika bejn 1,64 u 1,66, u — || sħana mill-kombustjoni 215 - 220 Kcal/mol 1.1.-31.12 100 tunnellata 0 % 09.2603 || ex 2930 90 99 || 79 || Bis(3-triethoxysilylpropyl)tetrasulfide (CAS RN 40372-72-3) || 1.1.-31.12 || 9 000 tunnellata || 0 % 09.2955 || ex 2932 19 00 || 60 || Flurtamone (ISO) (CAS RN 96525-23-4) || 1.1.-31.12. || 300 tunnellata || 0 % 09.2812 || ex 2932 20 90 || 77 || Hexan-6-olide (CAS RN 502-44-3) || 1.1.-31.12. || 4 000 tunnellata || 0 % 09.2858 || 2932 93 00 || || Piperonal (CAS RN 120-57-0) || 1.1.-31.12 || 220 tunnellata || 0 % 09.2860 || ex 2933 69 80 || 30 || 1,3,5-Tris[3-(dimethylamino)propyl]hexahydro-1,3,5-triazine (CAS RN 15875-13-5) || 1.1.-31.12 || 300 tunnellata || 0 % 09.2658 || ex 2933 99 80 || 73 || 5-(Acetoacetylamino)benzimidazolone (CAS RN 26576-46-5) || 1.1.-31.12 || 200 tunnellata || 0 % 09.2945 || ex 2940 00 00 || 20 || D-Xylose (CAS RN 58-86-6) || 1.1.-31.12. || 400 tunnellata || 0 % 09.2862 || ex 3105 40 00 || 10 || Fosfat tal-monoaamoniu (CAS RN 7722-76-1) || 1.1.-31.12.2014 || 45 000 tunnellata || 0 % 09.2666 || ex 3204 17 00 || 55 || Żebgħa C.I. Pigment Red 169 (CAS RN 12237-63-7) || 1.1.-31.12 || 40 tunnellata || 0 % 09.2659 || ex 3802 90 00 || 19 || Trab tad-dijatomi kalċinat fil-fluss tas-soda || 1.1.-31.12 || 30 000 tunnellata || 0 % 09.2908 || ex 3804 00 00 || 10 || Linjosulfonat tas-sodju || 1.1.-31.12. || 40 000 tunnellata || 0 % 09.2889 || 3805 10 90 || || Termentina tas-sulfat || 1.1.-31.12. || 25 000 tunnellata || 0 % 09.2935 || ex 3806 10 00 || 10 || Resin u aċidi tar-resin miksuba minn oleoresins friski || 1.1.-31.12. || 280 000 tunnellata || 0 % 09.2814 || ex 3815 90 90 || 76 || Katalizzatur magħmul mid-dijossidu tat-titanju u t-tijossidu tat-titanju || 1.1.-31.12. || 3 000 tunnellata || 0 % 09.2829 || ex 3824 90 97 || 19 || Estratt solidu ta’ materjal residwu li ma jinħallx f’solventi alifatiċi miksuba matul l-estrazzjoni tar-resin mill-injam, li għandu l-karatteristiċi li ġejjin: — || kontenut tal-aċidu tar-reżin li ma jaqbiżx it-30 % tal-piż, — || numru tal-aċidu li ma jaqbiżx il-110, u — || punt tat-tidwib ta’ 100° C jew aktar 1.1.-31.12 1 600 tunnellata 0 % 09.2907 || ex 3824 90 97 || 86 || Taħlita ta’ fitosteroli, fi trab, li fihom, bil-piż: — || 75 % jew aktar ta steroli, — || mhux aktar minn 25 % ta’ stanoli, għal użu fil-manifattura tal-istanoli/steroli jew stanoli/steroli esters (1) 1.1.-31.12. 2 500 tunnellata 0 % 09.2644 || ex 3824 90 97 || 96 || Preparat li jkun fih: — || 55 % jew aktar, iżda mhux aktar minn 78ta’ Glutarat Dimetiliku — || 10 % jew aktar iżda mhux aktar minn 30 % ta’ Adipat Dimetiliku u — || mhux aktar minn 35 % ta’ Suċċinat Dimetiliku 1.1.-31.12 10 000 tunnellata 0 % 09.2140 || ex 3824 90 97 || 98 || Taħlita ta’ amines terzjarji li fihom, skont il-piż: — || 2.0-4.0 % ta’ N,N-dimethyl-1-octanamine — || minimu ta’ 94 % N,N-dimethyl-1-decanamine — || massimu ta’ 2 % N,N-dimethyl-1-dodecanamine 1.1.-31.12. 4 500 tunnellata 0 % 09.2660 || ex 3902 30 00 || 96 || Kopolimer tal-etilen-propilen, b'viskożità tat-tidwib mhux aktar minn 1 700 mPa 190 °C, kif determinata bil-metodu ASTM D 3236 || 1.1.-31.12 || 500 tunnellata || 0 % 09.2639 || 3905 30 00 || || Poli(alkoħol tal-vinil), kemm jekk fihom gruppi aċetat unhydrolysed || 1.1.-31.12. || 18 000 tunnellata || 0 % 09.2930 || ex 3905 30 00 || 30 || Alkohol tal-vinil li fih gruppi ta’ aċetat mhux idrolizzati u kopolimeru tal-imluħ tas-sodju metilenbutandeoiku(CAS RN 122625-12-1), tat-tip użat għal-manifattura tal-karta termika || 1.1.-30.06 || 192 tunnellata || 0 % 09.2671 || ex 3905 99 90 || 81 || Poli(butiral tal-vinil) (CAS RN 63148-65-2): — || li jkun fihbħala piżbejn 17,5 % jew aktar, iżda mhux aktar minn 20 % ta’ gruppi idrossiliu — || li d-daqs medju ta’ kull partiċella tiegħu (D50) teċċedi 0,6mm 1.1.-31.12 11 000 tunnellata 0 % 09.2616 || ex 3910 00 00 || 30 || Polydimethylsiloxane b’livell ta’ polimerizzazzjoni ta’ 2 800 monomer unit (± 100) || 1.1.-31.12. || 1 300 tunnellata || 0 % 09.2816 || ex 3912 11 00 || 20 || Frak tal-aċetat taċ-ċellulożju || 1.1.-31.12. || 75 000 tunnellata || 0 % 09.2864 || ex 3913 10 00 || 10 || Alġinat tas-sodju, estratt minnalgi kannella(CAS RN 9005-38-3) || 1.1.-31.12 || 1 000 tunnellata || 0 % 09.2641 || ex 3913 90 00 || 87 || Ijaluronat tas-sodju, mhux sterili: — || b’ piż medju tal-piż molekulari (Mw) li ma jaqbiżx 900 000, — || b’livell ta’ endotossin li ma jaqbiżx 0,008 unitajiet ta’ Endotossin (EU)/mg, — || b’kontenut ta’ etanol li ma jaqbiżx 1 % bil-piż, — || b’kontenut ta’ isopropanol li ma jaqbiżx 0,5 % tal-piż 1.1.-31.12. 200 kg 0 % 09.2661 || ex 3920 51 00 || 50 || Folji ta’ polimetilmetakrilat konformi mal-istandards: — || EN 4364 (MIL-P-5425E) u DTD5592A, jew — || EN 4365 (MIL-P-8184) u DTD5592A 1.1.-31.12 100 tunnellata 0 % 09.2645 || ex 3921 14 00 || 20 || Blokka ċellulari ta’ ċelluloża riġenerata, mimlija bl-ilma li jkun fih klorur tal-manjeżju u kompost tal-ammonju kwaternarju tad-daqs ta' 100 cm (± 10 cm) x 100 cm (± 10 cm) x 40 cm (± 5 cm) || 1.1.-31.12 || 1 300 tunnellata || 0 % 09.2818 || ex 6902 90 00 || 10 || Briks li jirreżistu s-sħana: — || b’tarf li għandu tul ta’ aktar minn 300 mm u — || kontenut f’piż ta’ TiO2 ta’ mhux aktar minn 1 % u — || kontenut f’piż ta’ Al2O3 ta’ mhux aktar minn 0.4 % u — || varjazzjoni fil-volum ta’ anqas minn 9 % f’1700° C 1.1.-31.12. 75 tunnellata 0 % 09.2628 || ex 7019 52 00 || 10 || Xibka tal-ħġieġ minsuġa minn fibri tal-ħġieġ miksija bil-plastik, b’piż ta’ 120 g/m²(± 10 g/m²), tat-tip li jintuża fir-rolling insect screens bil-qafas fiss || 1.1.-31.12. || 3 000 000 m² || 0 % 09.2799 || ex 7202 49 90 || 10 || Ferro-kromju li fih 1.5 % jew aktar iżda mhux aktar minn 4 % tal-piż f’karbonju u mhux aktar minn 70 % ta’ kromju || 1.1.-31.12. || 50 000 tunnellata || 0 % 09.2629 || ex 7616 99 90 ex 8302 49 00 || 85 91 || Manku teleskopiku tal-aluminju għall-użu fil-manifattura tal-bagalji (1) || 1.1.-31.12 || 800 000 biċċa || 0 % 09.2840 || ex 8104 30 00 || 20 || Trab tal-manjeżju: — || ta' purità skont il-piż ta' 98 % jew iktar, iżda mhux iktar minn 99,5 % — || b'daqs tal-partiċella ta' 0,2 mm jew iktar iżda mhux iktar minn 0,8 mm 1.1.-31.12 2 000 tunnellata 0 % 09.2642 || ex 8501 40 20 ex 8501 40 80 || 30 40 || Assemblaġġ, magħmul minn: — || mutur kommutatur li jaħdem bl-elettriku AC monofażi b’saħħa ta’ 480 W jew aktar, iżda li ma taqbiżx 1 400 W, li tuża dħul tal-elettriku ta’ aktar minn 900 W iżda li ma jaqbiżx 1 600 W, b’dijametru estern ta’ aktar minn 119,8 mm iżda li ma jaqbiżx 135,2 mm u b’veloċità mkejla ta’ aktar minn 30 000 rpm iżda li ma taqbiżx 50 000 rpm, u — || ventilatur għad-dħul tal-arja (1) 1.1.-31.12. 120 000 biċċa 0 % 09.2763 || ex 8501 40 80 || 30 || Mutur kommutatur elettriku AC, monofażi, b’rendiment ta’ aktar minn 750 W, u input enerġetiku ta’ aktar minn 1 600 W imma mhux aktar minn 2 700 W, dijametru estern ta’ aktar minn 120 mm (± 0,2 mm) imma mhux aktar minn 135 mm (± 0,2 mm), b’rata ta’ veloċità ta’ aktar minn 30 000 rpm imma mhux aktar minn 50 000 rpm, mgħammar b’ventilatur għall-ajra, għall-użu fil-produzzjoni tal-vacuum cleaners (1) || 1.1.-31.12. || 2 000 000 biċċa || 0 % 09.2633 || ex 8504 40 82 || 20 || Rettifikatur tal-elettriku, b’kapaċità ta’ mhux aktar minn 1 kVA, għall-użu fil-manifattura tal-apparat li jaqa’ fl-intestaturi 8509 80 u 8510 (1) || 1.1.-31.12 || 4 500 000 biċċa || 0 % 09.2643 || ex 8504 40 82 || 30 || Pjanċi bis-sokits għall-għoti tal-elettriku li jintuża fil-manifattura ta’ oġġetti li jaqgħu taħt l-intestatura 8521 u 8525 (1) || 1.1.-31.12. || 1 038 000 biċċa || 0 % 09.2620 || ex 8526 91 20 || 20 || Assemblaġġ għal sistemi GPS b’funzjoni ta’ determinazzjoni tal-pożizzjoni, mingħajr display, u piż ta’ mhux aktar minn 2 500 g || 1.1.-31.12 || 3 000 000 biċċa || 0 % 09.2672 || ex 8529 90 92 ex 9405 40 39 || 75 70 || Bord ta’ ċirkwit stampat b'diodes LED: — || kemm jekk mgħammra b’priżmi/lenti kif ukoll jekk le, u — || kemm jekk mgħammra b’konnettur(i) kif ukoll jekk le għall-manifattura ta’ unitajiet tar-retroluminazjzoni għal oġġetti ta’ titlu 8528 (1) 1.1.-31.12 115 000 000 biċċa 0 % 09.2003 || ex 8543 70 90 || 63 || Ġeneratur tal-frekwenzi kkontrollat bil-vultaġġ, li jikkonsisti f’elementi attivi u passivi mmuntati fuq ċirkwit stampat miżmum ġewwa qafas li d-dimensjonijiet ta’ barra tiegħu mhux aktar minn 30 mm x 30 mm || 1.1.-31.12. || 1 400 000 biċċa || 0 % 09.2668 || ex 8714 91 10 ex 8714 91 10 || 21 31 || Qafas ta’ biċikletta, mibni mill-fibri tal-karbonju u r-reżina artifiċjali, miżbugħ, mogħti l-verniċ u/jew illostrat, biex jintuża għall-manifattura tar-roti (1) || 1.1.-31.12 || 76 000 biċċa || 0 % 09.2669 || ex 8714 91 30 ex 8714 91 30 || 21 31 || Furketta ta’ quddiem ta’ biċikletta, magħmula mill-fibri tal-karbonju u r-reżina artifiċjali, miżbugħa, mogħtija l-verniċ u/jew illostrata, għall-użu fil-manifattura tal-biċikletti (1) || 1.1.-31.12 || 52 000 biċċa || 0 % 09.2631 || ex 9001 90 00 || 80 || Lentijiet, priżmi u elementi inkullati għall-użu fil-manifattura ta’ prodotti tal-kodiċijiet NM 9002, 9005, 9013 10 u 9015 (1) || 1.1.-31.12. || 5 000 000 biċċa || 0 % (1) Is-sospensjoni tad-dazji hija soġġetta għall-Artikoli 291 sa 300 tar-Regolament tal-Kummissjoni (KEE) Nru 2454/93 (ĠU L 253 11.10.1993, p. 1). (2) Madankollu, il-miżura ma titħalliex titwettaq meta l-ipproċessar isir mill-istabbilimenti li jbiegħu bl-imnut jew tal-catering. (3) Ir-rata ta’ dazju speċifiku hija applikabbli.